ROLLOT 2018 LAHDESSA

8-13.6.2018

# Seuratiedote 2/2018

# uimaseurojen ROLLO-yhteyshenkilöille



# TERVETULOA LAHTEEN, MAJESTEETTISTEN HYPPYRIMÄKIEN LUOKSE!

# Rollot 2018 –tapahtuman järjestävät:

Lahden Uimaseura yhdessä Suomen Uimaliiton ja Lahden kaupungin kanssa.



# Tervehdys Lahden Rollo-tiimiltä

Ensimmäinen Rollo-tiedote julkaistiin vuoden alussa. Voit lukea ensimmäisen Rollo-tiedotteen meidän omilta Rollo-sivuilta: <http://www.rollot2018.fi/wp-content/uploads/2018/01/ROLLO-tiedote-1_2018.pdf>
Haluamme muistuttaa, että ilmoittautumisaikaa on 2.4.2018 asti. Ilmoittauduthan hyvissä ajoin.
Kannattaa jo koota seuran osallistujien tiedot ja lähettää seuran yhteinen, sitova ilmoittautuminen. Muistattehan kisojen ja leirille osallistuvien lasten lisäksi koota tiedot myös oman seuranne täysi-ikäisistä ohjaajista, joita tarvitaan yksi aina kymmentä lasta kohden.
Toivomme ilmoittautumisia mahdollisimman varhain ja muistutamme, että maaliskuun aikana tehdyissä ilmoittautumisissa on edullisemmat hinnat ja peruutusehdot kuin mahdollisissa jälki-ilmoittautumisissa.
Kuulisimme mielellämme ennakkotietoja isojen seurojen ilmoittautumisista, mikäli ilmoittautumiset ovat jäämässä viime tippaan.

Eli mars ilmoittautumaan kesän huipputapahtumaan!Rollot verkossa:

[www.rollot2018.fi](http://www.rollot2018.fi)

<https://www.facebook.com/rollot2018>

# Sähköpostia järjestäjille:

Yleiset asiat: info@rollot2018.fi p. 044 977 7767

Postitoimitukset: Lahden Uimaseura ry, Askonkatu 9 F, 4 krs, 15100 Lahti

Vastuuhenkilöiden yhteistietoja:

Projektipäällikkö Satu Jämsä, p. 040 7168 664, satu.jamsa@rollot2018.fi

Sopimus-, sponsori- ja visuaalisuusvastaava

Juri Haverinen, p. 040 5428 009, juri.haverinen@lahdenuimaseura.fi

Kilpailuvastaava Pasi Leppänen, p. 040 8629 343, kilpailu@rollot2018.fi

Majoitusvastaava Jaana Raiski, p. 046 9635 940, majoitus@rollot2018.fi

Leirivastaava Jonna Uosukainen 050 5638 562, leiri@rollot2018.fi

Ruokailuvastaava Sari Pulkkinen, sari.pulkkinen@rollot2018.fi

Tiedustelut toivotaan tehtävän s-postitse, tapahtuman aikana meidät tavoittaa Facebookin chatin kautta ja WhatsApp palvelulla.

# Tiedotus Rollot 2018 järjestelyistä

# Teema

Olemme valinneet Rollojen teemaksi vedenalaisen maailman. Maskotteina toimivat vedenneidot. Teema kuvaa hyvin Lahden vesistöjä sekä Päijät-Hämeen maakuntavaakunaa. Panostamme myös jätehuoltoon ja kierrätykseen, tarkoituksena vaalia ympäristöystävällisiä arvoja.

# Rollo t-paita

Paitojen koot kysytään Rolloille ilmoittautumislomakkeessa ja paidat tilataan sen mukaan. Lasten paidat kokoa Junior 110/120, 130/140, 150/160 cm. Aikuisten koot xs, s, m, l, xl, xxl ja xxxl.

# Ruokailu

Aamu- ja iltapala tarjoillaan jokaisella majoituskoululla.

Päivällinen/lounas syödään Lahden yhteiskoululla ja Salpausselän peruskoululla.

Ruokalista löytyy seuraavalta sivulta.

Huomioittehan, että ruoka-aineallergiat tulee ilmoittaa ilmoittautumisen yhteydessä.



# Kilpailu

Lahden maauimala (Salpausselänkatu 8) on ulkoallas, joka sijaitsee suurmäen laskeutumisrinteessä. Kilpailun aikana verryttelyyn on käytettävissä Lahden uimahalli

(Svinhufvudinkatu 8). Maauimalan ja Lahden uimahallin välinen etäisyys on 600m, kävelyaika noin 5 min.

Kilpailu uidaan 50m altaassa, altaiden päiden syvyydet ovat 90cm ja 120 cm.

Uimari saa osallistua henkilökohtaisissa lajeissa vain oman ikäluokkansa lajeihin, viesteissä uimari saa osallistua myös korkeampaan ikäsarjaan. Viestijoukkueisiin ei voi nimetä nuorempia uimareita, kuin Rollo-ikäluokkien nuorimmat uimarit (T-10 ja P-11).

Poikkeuksena kilpailussa uidaan 50 m vapaauinti ilman aikarajaa niille uimareille, joilla ei ole yhtään muita henkilökohtaisia lajeja.

Ratajärjestyksen laadinnassa huomioidaan Suomen Uimaliiton hyväksymällä tavalla tehty muunnos 25 m radalla uiduille ajoille.

Kilpailuihin osallistuvilla on oltava voimassa oleva Blue Card, jonka voi tilata Uimaliiton kotisivulta.

Rollo-uintien uintilajeihin on ilmoittauduttava erikseen OCTOn kautta.

Kilpailukutsu, aikarajat ja muuta lisätietoa kisoista löytyy Uimaliiton Rollo-sivulta.
<http://www.uimaliitto.fi/uinti/arvokilpailut/rollot/2017-2018/>

# Rollo-passit 2018

## Rollo­passi A Hinta: 220 €, voimassa pe-ke 8-13.6.

Sisältää:

* Rollo­ohjelman sekä kisojen että leirin aikana
* Rollo-paketin
* Ohjatun oheistoiminnan
* Koulumajoituksen (omat patjat ja petivaatteet mukaan)

Seuraavat ruokailut ajalla 8.–13.6.

* perjantaina päivällinen ja iltapala
* lauantai - tiistai aamupala, lounas, päivällinen ja iltapala
* keskiviikkona aamupala ja lounas

## Rollo­passi B Hinta: 165 €, voimassa pe­su 8-10.6.

Sisältää:

* Rollo­ohjelman kisojen aikana
* Rollo-paketin
* Ohjatun oheistoiminnan
* Koulumajoituksen (omat patjat ja petivaatteet mukaan)

Seuraavat ruokailut ajalla 8.–10.6.

* perjantaina päivällinen ja iltapala
* lauantaina aamupala, lounas, päivällinen ja iltapala
* sunnuntaina aamupala ja lounas

## Rollo-passi C Hinta: 190 €, voimassa su-ke 10-13.6.

Sisältää:

* Rollo-ohjelman leirin aikana
* Rollo-paketin
* Koulumajoituksen (omat patjat ja petivaatteet mukaan)

Seuraavat ruokailut ajalla 10–13.6.

* sunnuntaina päivällinen ja iltapala
* maanantai – tiistai aamupala, lounas, päivällinen ja iltapala
* keskiviikkona aamupala ja lounas

## Rollo-passi H Hinta: 185 €, voimassa pe-ke 8-13.6.

(Vain valmentajille/joukkueen mukana kulkeville huoltajille; ei sisällä Rollo-tuotepakettia, muutoin sama kuin A-passi)

Sisältää:

* Rollo-ohjelman sekä kisojen että leirin aikana
* Ohjatun oheistoiminnan
* Koulumajoituksen (omat patjat ja petivaatteet mukaan)
* Seuraavat ruokailut ajalla 8.–13.6.
* perjantaina päivällinen ja iltapala
* lauantai - tiistai aamupala, lounas, päivällinen ja iltapala
* keskiviikkona aamupala ja lounas

## Uutuutena: Rollo ­ VIP passi Hinta: 70 €, voimassa la­su 9.-10.6.

Sisältää:

* Matti Alpolan luennon – Uimarin henkinen valmentaminen vanhemman näkökulmasta
* Lounaat la-su
* Sunnuntaina vierailu Suurmäen mäkitornissa.
* Vip passi on tarkoitettu vanhemmille, se toteutetaan, jos passin varanneita on riittävästi. Järjestäjä pidättää oikeuden muutoksiin.

## Rollo-paketti ja Rollo-ranneke

Jokainen A-, B- tai C-passin lunastaja saa oman Rollo-paketin. Paketti sisältää perinteisiä Rollo-tuotteita mm. t-paidan, juomapullon ja kätevän selkäpussin. Tarkemmat tiedot Rollo-paketista seuraavassa seuratiedotteessa.
Jokaiselle passin lunastaneelle annetaan Rollo­ranneke, joka tulee pitää aina mukana. Ranneketta näyttämällä pääsee uimalaan, majoitukseen, ruokailuun ja oheistoimintoihin. Mikäli kadotat rannekkeesi tapahtuman aikana, perimme uudesta rannekkeesta 5 € maksun.
Uuden säännön mukaan Rollo-rannekkeen kanssa saa myös uida kilpailussa.

# Majoitus

Majoituskoulut täytetään järjestäjän päätöksellä ilmoittautumisjärjestyksessä tai ryhmän koon mukaan. Koulumajoitus sisältyy Rollo-passien hintaan. Majoitus on koululuokissa ja liikuntasaleissa, joten ottakaa mukaan esim. makuupussi/ peitto, tyyny ja makuualusta /retkipatja.

Koska luokkatilaa on vain rajattu määrä per yöpyjä, on hyvä huomioida patjojen koot, jotta liikkuminen luokissa on helpompaa. 80cm patja/yöpyjä tai 120cm/2hlö. Aiemmin ilmoitettu Koulutuskeskus

Salpauksen tilalle on vaihdettu Möysän koulu.
Majoittuvalta seuralta laskutetaan 50€ majoituspantti per seura. Lasku tulee olla maksettu eräpäivään mennessä, sekä kuitti pantin maksusta mukana majoituttaessa.
Pantti palautuu seuran tilille, mikäli luokka luovutetaan takaisin hyvässä kunnossa. Vastuu luokan irtaimistosta, rakenteiden tai pintojen vaurioitumisista on majoittuvalla seuralla.

## Majoituskoulut ovat:

1. Salpausselän koulu (Hämeenlinnantie 3, etäisyys maauimalaan kävellen 1 km)
2. Lahden yhteiskoulu (Kirkkokatu 2, etäisyys maauimalaan kävellen 1,6 km)
3. Lotilan koulu (Vuoksenkatu 9, etäisyys maauimalaan kävellen 2,3 km)
4. Kannaksen lukio (Kannaksenkatu 20, etäisyys maauimalaan kävellen 2,7 km)
5. Möysän koulu (Hiljankatu 6, etäisyys maauimalaan kävellen 3,6 km)

Torstaina saapuvilta toivotaan ilmoitusta 2.4.2018 mennessä, jotta osaamme varautua majoitustilan ja ruuan puitteissa.
Olisi myös hienoa, jos ilmoitatte 2.4.2018 mennessä tavaroiden kuljetustarpeesta, tai jos seuranne saapuu omalla bussilla. Lahdessa junat ja kaukoliikenteen bussit pysähtyvät Matkakeskuksessa (Rautatienkatu 2).

## Muuta majoituksesta:

Rollo-viikonloppuna Lahti on täynnä tapahtumia, jotta kaikki halukkaat pääsevät seuraamaan kisoja, seuramme on varannut Rollo-tapahtuman ajaksi hotellihuoneita.

Huoneita on varattu:

* Sokos Hotel Seurahuoneesta (matkaa maauimalaan 1,4 km),
* Hotelli Cumuluksesta (matkaa maauimalaan 1,8 km) ja
* Scandicista (matkaa maauimalaa 1,7km).

Huoneiden hinnat alkavat 85€/1hh ja 100€/2hh. Osassa hotelleja ei ole enää tarjolla lisävuoteita tai junnupatjoja, joten niistä kannattaa kysyä suoraan Jaanalta. Huoneita on rajoitettu määrä, joten varaathan ajoissa.Hotellihuoneiden varaukset voi tehdä majoitusvastaava Jaana Raiskin kautta jaana.raiski@rollot2018.fi

Olemme saaneet kyselyitä koulumajoituksen järjestämisestä vanhemmille. Tähän voimme antaa tarkentavaa tietoa sen jälkeen, kun seurojen passivaraukset on tehty.

Lisätietoja: Jaana Raiski

jaana.raiski@rollot2018.fi
+35846 963 5940

Valitettavasti emme pysty vastaamaan puhelintiedusteluihin päiväsaikaan.

# Alustava ohjelmarunko

### Perjantai 8.6

Majoittuminen alkaa 11:00
Joukkueen johtajien
Kokoontuminen 13:00
Avajaiset 13:30-14:00
Verryttely 14:20-15:20
Kisajakso 15:30-
Päivällinen 17:30-21:30
Oheistoiminta 18:00-20:00
Iltapala 20:00-22:00
Ohjaajainfo 21:30
Hiljaisuus 22:00

### Lauantai 9.6

Aamupala 6:30-9:00
Verryttely 8:20-9:30
Kisajakso 9:30-
Oheistoiminta 9:30-12:30
Lounas 11:00-14:30
Verryttely 15:20-16:20
Kisajakso klo 16:30-
Oheistoiminta 15:00-18:00
Päivällinen 18:00-22:00
Iltapala 20:00-22:00
Ohjaajainfo 21:30
Hiljaisuus 22:00

### Sunnuntai 10.6

Aamupala 6:30-9:00
Verryttely 8:20-9:20
Kisajakso 9:30-
Oheistoiminta 9:30-12:30
Lounas 11:00-14:30
Verryttely 14:20-15:20
Kisajakso 15:30-
Päivällinen 18:00-22:00
Oheistoiminta 15:00-18:00
Iltapala 20:00-22:00
Ohjaajainfo 21:30
Hiljaisuus 22:00

### Maanantai 11.6

Aamupala 7:00-9:00
Leiriohjelma 9:00-12:30
Lounas 11:30-14:30
Leiriohjelma 13:00-17:00
Päivällinen 17:00 – 19:00
Viestikarnevaali 18:30-20:30

Iltapala 20:00-22:00
Ohjaajainfo 21:30

Hiljaisuus 22:00

### Tiistai 12.6

Aamupala 7:00-9:00
Leiriohjelma 9:00-12:30
Lounas 11:30-14:30
Leiriohjelma 13:00-17:00
Päivällinen 17:00-19:00
Disco 19:00-22:00
Iltapala 20:00-23:00
Ohjaajainfo 20:30
Hiljaisuus 23:00

### Keskiviikko 13.6

Aamupala 7:00-9:00
Vesipalloturnaus 9:00-12:00
Lounas 11:00-13:00
Siivous ja kotiinlähtö

# Infoa tulevasta leiristä

Tunnettuna urheilukaupunkina meillä on ilo järjestää lapsille monipuolista urheilullista toimintaa, joka tukee nuoren uimarin harjoittelua.
Leiri on oiva paikka nuorille lapsille saada laaja kirjo ystäviä ympäri Suomea ja me haluamme järjestää leiripisteitä, jossa esille nousee vahvasti yhdessä tekemisen meininki.
Järjestämme leirirasteja lapsille vedessä, kuivalla maalla, musiikin tahdissa ja ilman.
Monta mielenkiintoista aktiviteettia on luvassa. Tulossa mm. seuraavanlaista ohjelmaa: melontaa Pikku-Vesijärvellä, valokuvasuunnistusta Karpalon metsässä, cheerleadingia, musiikkiliikuntaa ja mölkkyä puistossa, koripalloa Lahti Energia hallissa, judoa ja kehonhuoltoa Kamppailuareenalla, pesäpalloa Karpalon kentällä, kaupunkisotaa Radiomäellä, hengenpelastusta ja vesirasteja uimahyppyineen Lahden Uimahallissa, Hiihtomuseoon ja hyppyrimäkiin tutustumista sekä kaupunkisuunnistusta ”Lahti Amazing race”.

Järjestämme maanantai-iltana Rollojen perinteitä kunnioittaen viestikarnevaalin maauimalassa teemalla ”Vedenalainen maailma”. Odotamme osallistuvilta seuroilta erilaisia vedeneläjiä ja mielikuvituksellisia vesiolioita mukaan hauskaan karnevaaliin, jossa palkitaan mm. paras teemanmukainen puku, omaperäisin toteutus, kannustavin tsemppihenki ja viihdyttävin valmennuksen osallistuminen. Viestikarnevaaliasujen toivomme olevan teeman mukaiset ja ennen kaikkea sellaiset, että ne kestävät vettä eivätkä sotke allasta. Kasvomaalit, paperit, helposti irtoavat koristeet yms. materiaalit ovat kiellettyjä yleisen siisteyden vuoksi. Viestikarnevaalin tuomaristo tarkastaa ryhmien asut ennen tapahtumaa ja heillä on oikeus estää ryhmän osallistuminen viestikarnevaaliin, mikäli asut eivät täytä vaatimuksia. Viestikarnevaaliin voi seuralta osallistua useampi joukkue.

Tiistai-iltana vedenalainen maailma siirtyy sisätiloihin Rollo-discoon, joten varaathan mukaan myös tanssimieltä ja nostat ”räpylät kattoon”.

Keskiviikko-aamuna Rollot huipentuu vesipalloturnaukseen maauimalassa. Vesipalloon ja viestikarnevaaliin ilmoittautuminen alustavasti jo leiri-ilmoittautumisen yhteydessä.

Leiriohjelmasta tiedotetaan tarkemmin keväällä seuraavassa seuratiedotteessa.

# Ryhmien ohjaajat ja vastuu

Ryhmällä tulee olla tapahtumassa mukana vähintään yksi täysi-ikäinen ohjaaja kymmentä (10) uimaria kohden. Ryhmän ohjaajat ja valmentajat ovat vastuussa ryhmästään ja ryhmäläistensä liikkeistä maauimalassa ja ympäri kaupunkia.

# Vakuutukset

Kaikilla niillä kilpailijoilla ja leiriläisillä, joilla on voimassa oleva Suomen Uimaliiton vakuutuksellinen Blue Card-kilpailulisenssi, vakuutus kattaa kilpailut, leirit ja niihin välittömästi liittyvät matkat.

Mikäli voimassa oleva Blue Card on vakuutukseton tai Blue Cardia ei ole, uimarin tulee itse huolehtia vakuutusturvastaan. Myös ohjaajien tulee huolehtia omasta vakuutuksestaan.

# Tiedottaminen ja oikeus muutoksiin

Rollot 2018 -tapahtumasta tiedotetaan lisää järjestäjän, Lahden Uimaseuran toimesta [www.rollot2018.fi](http://www.rollot2018.fi/) -verkkosivuilla, sosiaalisessa mediassa ja seuratiedotteiden avulla ja Suomen Uimaliiton toimesta sen omilla Rollo-kisasivuilla.

Toivoisimme, että jaatte seuratiedotteet myös seuranne vanhemmille.
Tapahtuman järjestäjällä on oikeus tehdä muutoksia järjestelyihin, ohjelmaan, aikatauluihin jne. tarvittaessa. Muutoksista tiedotetaan mahdollisimman nopeasti ja laajasti.
Seuraava Rollo-tiedote ilmestyy huhtikuussa.

Yhteistyökumppaneita:

  

   

 

